b"\n_START_ARTICLE_\nKorenovsk\n_START_SECTION_\nHist\xc3\xb2ria\n_START_PARAGRAPH_\nKorenovsk fou fundada el 1794 com un assentament dels cosacs de la mar Negra (amb uns 572 colons). El seu nom deriva del de Korenivka, a la prov\xc3\xadncia de Jit\xc3\xb3mir d'Ucra\xc3\xafna. Des de mitjan segle XIX esdevingu\xc3\xa9 una stanitsa amb el nom de Koren\xc3\xb3vskaia. El 1833 s'hi constru\xc3\xad l'esgl\xc3\xa9sia de fusta de Sant Sava._NEWLINE_L'arribada del ferrocarril el 1888 a l'estaci\xc3\xb3 de Statxnino de la vila va supondre una empenta al desenvolupament econ\xc3\xb2mic. La poblaci\xc3\xb3, que el 1867 era de 3.825 habitants, el 1897 pass\xc3\xa0 a 10.104, i el 1909 a 18.079 habitants. S'hi obr\xc3\xad un mol\xc3\xad de vapor, una f\xc3\xa0brica d'oli i una pastisseria._NEWLINE_Despr\xc3\xa9s de la revoluci\xc3\xb3 bolxevic s'hi constru\xc3\xad una planta d'energia hidroel\xc3\xa8ctrica, una f\xc3\xa0brica de sucre, un hospital i una escola. Fou ocupada durant sis mesos durant la Segona Guerra Mundial (1942-1943) per la Wehrmacht de l'Alemanya nazi. El 21 de juliol del 1961 la vila reb\xc3\xa9 l'estatus de ciutat i el seu nom actual."